NUSA สลด! Q3/59 พลิกขาดทุน 18.10 ลบ. หลังต้นทุนค่าเช่า-ค่าบริการพุ่งปรี๊ด
NUSA สลด! Q3/59 พลิกขาดทุน 18.10 ลบ. จากปีก่อนกำไร 2.10 ลบ. หลังต้นทุนค่าเช่า-ค่าบริการพุ่งปรี๊ด ขณะที่ช่วง 9 เดือนแรกมีผลขาดทุน 104.69 ลบ. จากปีก่อนกำไร 59.84 ลบ.
15 พ.ย. 2559

บริษัท ณุศาศิริ จำกัด (มหาชน) หรือ NUSA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 18.10 ล้านบาท หรือขาดทุนสุทธิ 0.0026 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.10 ล้านบาท หรือมีกำไรสุทธิ 0.0005 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุนเนื่องจากบริษัทมีต้นทุนค่าเช่าและค่าบริการเพิ่มขึ้น 507.10% โดยสาเหตุหลักมาจากการเพิ่มขึ้นของต้นทุนค่าบริการและเงินรับประกันผลตอบแทนขากสินทรัพย์ให้เช่าที่เพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 104.69 ล้านบาท หรือขาดทุน 0.0151 บาทต่อหุ้น มี เทียบกับช่วงเดียวกันของปีก่อนที่มีกำไรสุทธิ 59.84ล้านบาท หรือมีกำไรสุทธิ 0.0135บาทต่อหุ้น